Държавен вестник, бр. 10, 2009 г., стр. 64

С Т Р .  64
Д Ъ Р Ж А В Е Н   В Е С Т Н И К
Б Р О Й  10
МИНИСТЕРСТВО
НА РЕГИОНАЛНОТО РАЗВИТИЕ
И БЛАГОУСТРОЙСТВОТО
МИНИСТЕРСТВО
НА ВЪТРЕШНИТЕ РАБОТИ
ДЪРЖАВНА АГЕНЦИЯ
ЗА ЗАКРИЛА НА ДЕТЕТО
НАРЕДБА № 1
от 12 януари 2009 г.
за условията и реда за устройството и безопас-
ността на площадките за игра
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят услови-
ята и редът за устройството и безопасността на
обществено достъпни площадки за игра, разпо-
ложени на открито и на закрито, в т.ч. изисква-
нията за безопасното им ползване, поддържа-
нето и контрола.
(2) Площадките за игра се устройват така,
че да осигуряват безопасност и достъпност при
игра за всички ползватели, включително и за
ползвателите с увреждания, като се предприе-
мат подходящи мерки срещу възможни риско-
ве, застрашаващи живота и здравето на ползва-
телите и на техните придружители.
Чл. 2. (1) Наредбата се прилага едновремен-
но с изискванията на правилата и нормативите
за устройство на територията, на нормативни-
те актове за пожарна безопасност, изграждане
на достъпна среда, хигиена, опазване на здраве-
то и околната среда и на националните стан-
дарти, с които са въведени европейските стан-
дарти, определящи изискванията към съоръже-
нията за игра.
(2) Наредбата се прилага при:
1. издаването на разрешения за строеж на
площадки за игра, разположени на открито;
2. издаването на разрешения за строеж на
обекти за обществено обслужване (детски гра-
дини и ясли, учебно-възпитателни заведения,
търговски обекти, бензиностанции и др.), в съ-
ответствие с които с инвестиционния проект се
предвиждат разполагане и устройване на общес-
твено достъпни площадки за игра на открито;
3. издаването на разрешения за строеж на
сгради, в съответствие с които с инвестицион-
ния проект се предвиждат разполагане и уст-
ройване на обществено достъпни площадки за
игра на закрито (в търговски обекти, детски
центрове и др.);
4. въвеждането в експлоатация на нови об-
ществено достъпни площадки за игра на откри-
то и при въвеждането в експлоатация на обек-
тите по т. 2 и 3;
5. основно обновяване или ремонт на същес-
твуващи обществено достъпни площадки за
игра, разположени на открито, и на съществу-
ващи сгради или на части от тях, предназначе-
ни за обществено достъпни площадки за игра,
разположени на закрито;
6. поддържането и контрола на обществено
достъпните площадки за игра, разположени на
открито и на закрито.
Чл. 3. Продуктите, влагани в площадките за
игра (съоръженията за игра, продукти за ударо-
поглъщащи настилки и др.), произведени и/или
пуснати на пазара в държави—членки на Евро-
пейския съюз, и в Турция, или законно произве-
дени в държава от Европейската асоциация за
свободна търговия—страна по Споразумение-
то за Европейското икономическо пространст-
во, могат да се ползват за целите на тази наред-
ба, при положение че осигуряват еднакво или
по-високо ниво на безопасност спрямо изис-
кванията, определени в наредбата.
Г л а в а  в т о р а
ИЗИСКВАНИЯ КЪМ УСТРОЙСТВОТО И
БЕЗОПАСНОСТТА НА ПЛОЩАДКИТЕ ЗА
ИГРА
Раздел I
Общи изисквания към устройството на пло-
щадките за игра, разположени на открито и на
закрито
Чл. 4. (1) Площадките за игра се устройват в
зависимост от предназначението им по възрас-
тови групи на очакваните ползватели.
(2) Ползвателите на площадки за игра в за-
висимост от физическите и психическите им
способности се разделят на следните възрасто-
ви групи:
1. до 3 години;
2. от 3 до 12 години;
3. от 12 до 18 години.
(3) В зависимост от предназначението на
площадките за игра по възрастови групи се
създават условия за следните основни видове
игри и/или занимания:
1. люлеене;
2. пързаляне;
3. въртене;
4. клатушкане;
5. пазене на равновесие;
6. катерене;
7. игри със сюжети и роли;
8. експериментиране;
9. учене;
10. общуване—колективни игри.
Чл. 5. (1) На всяка открита площадка за игра
се осигурява възможност най-малко 50 на сто
от заниманията да са достъпни и за ползватели
с увреждания. В закритите площадки за игра
броят на достъпните занимания може да е
по-малък в зависимост от техническата възмож-
ност за устройването им.
(2) Достъпните занимания и/или съоръже-
ния за игра се предвиждат така, че да е осигурен
достъпен маршрут за ползвателите, придвиж-
ващи се с инвалидни колички и с други помощ-